Diari Oficial de la Generalitat Valenciana


Sumari del DOGV 5452, del 16-02-2007 (2007/1990)

RESOLUCIÓ de 8 de febrer del 2007, de la direcció general d'Ensenyament per la qual es modifica la Resolució de 20 d'abril del 2005 que dicta instruccions per a regular el procés de sol·licitud, registre i ompliment del Llibre de Qualificacions de Formació Professional en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1990


Data del document
:   08-02-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * legislació
    * formalitat administrativa
    * ensenyament professional
    * reconeixement d'estudis
    * legislació escolar

Vista la Resolució de 20 d'abril del 2005, de la Direcció General d'Ensenyament per a regular el procés de sol·licitud, registre i ompliment del Llibre de Qualificacions de Formació Professional en l'àmbit de la Comunitat Valenciana (DOGV de 12 de maig), modificada per la Resolució de 7 novembre del 2005 de la Direcció General d'Ensenyament (DOGV de 23 de novembre).  
Vista l'experiència obtinguda, pel que es referix de manera especial a la celebració de les proves per a l'obtenció del títol de Tècnic i de Tècnic Superior en Formació Professional, es considera convenient modificar alguns aspectes de la resolució abans citada.  
Per això, la Direcció General d'Ensenyament resol modificar els apartats de la mateixa que se citen a continuació:  
L'apartat Aspectes Generals 1.6, se substituïx pel següent:  
1.6 L'expedició del Llibre de Qualificacions de Formació Professional és obligatòria per a tots els alumnes que cursen estudis de Formació Professional a la Comunitat Valenciana.   
No haurà de sol·licitar-se per als alumnes que s'inscriguen en les proves que es convoquen per a l'obtenció del títol de Tècnic o de Tècnic Superior en Formació Professional.  
No obstant això, en el cas de l'alumnat que es matricule per a realitzar les citades proves després d'haver esgotat les convocatòries sense haver superat els estudis, vist que ja té assignat un llibre de qualificacions, este s'ha d'omplir de la manera que s'indica en l'apartat 5.21, Ompliment, d'esta resolució.  
L'apartat 5.21, Ompliment, se substituïx pel següent:  
5.21 En el cas de l'alumnat que tinga obert el Llibre de Qualificacions de la Formació Professional per haver cursat, sense concloure, estudis de Formació Professional i una vegada esgotades les convocatòries, es matricule per a realitzar les proves per a l'obtenció del títol de Tècnic o de Tècnic Superior en Formació Professional, es procedirà de la manera següent:  
1. Una vegada superada la prova, el tribunal de les proves o la secretaria del centre on s'ha celebrat (a la vista que disposa d'un exemplar original de l'acta corresponent) expedirà una certificació sobre la qualificació de la prova, o del mòdul de FCT, si és el cas.  
2. L'alumne entregarà l'esmentada certificació en el centre que custodie el llibre de qualificacions, la secretaria del qual estamparà la diligència següent:  
"Diligència per a fer constar que el present llibre s'ompli amb les qualificacions obtingudes per l'alumne en la prova per a l'obtenció del títol de \_\_\_\_\_\_\_\_\_\_\_\_\_\_\_\_\_\_\_, la sessió d'avaluació de la qual es va celebrar en data \_\_\_\_\_\_\_\_\_\_\_\_\_, d'acord amb les dades de la certificació de data \_\_\_\_\_\_\_\_\_\_\_\_ expedida per \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  
Mòdul Qualificació   
   
3. La dita secretaria omplirà també la diligència del llibre referida a l'expedició del títol (pàgina 21 de l'actual model), una vegada que l'alumne abone la taxa corresponent i sol·licite la seua expedició.  
4. Així mateix, la secretaria, després d'omplir la diligència referida al seu lliurament (pàgina 21 de l'actual model), entregarà el llibre a l'alumne i comunicarà este fet a la Direcció Territorial de Cultura, Educació i Esport corresponent, per a la seua inscripció en el Registre de Llibres.  
La present resolució entrarà en vigor el mateix dia que es publique en el Diari Oficial de la Comunitat Valenciana.  
València, 8 de febrer del 2007.- El director general d'Ensenyament: Josep Vicent Felip i Monlleó.